Haritza Kanblong

Haritza Kanblong Ruiz (edo Haritza Camblong)Berez "Kanblong" jatorria okzitanieran duen deitura da: camp eta long ("zelai luze"). Ikus Miquèu Grosclaude, Dictionnaire étymologique des noms de famille gascons, Radio País, 1992, Paue, 72. or. (Baiona, Lapurdi, 1972ko urtarrilaren 31) Euskal Herriko Unibertsitateko irakasle eta ikerlaria da Gipuzkoako Ingeniaritza Eskolan, baita Bidarteko ESTIA Ingeniaritza Unibertsitate-Eskolako ikerlaria ere.

Eusko Alkartasuna alderdiko kidea eta zinegotzia Hendaian.

Ikasketak (ingeniaria) 
Seaska ikastola sarean ikasi zuen euskaraz; hain zuzen, haren aita, Ramuntxo Kanblong, Seaskako sortzaileetako bat izan zen. 

Fisika ikasi zuen titulua jaso zuen Paueko Unbertsitatean, Frantzian, 1994an. Ingeniaritza Elektrikoko lizentziatura ENSIEG Eskolan, Grenobleko Unibertsitatean, lortu zuen 1996an, eta Automatika Doktoregoa Bordeleko unibertsitatean ENSAM zentroan eta Mondragon Unibertsitatean 2003an.

Energiaren ikertzailea 

1996an Ikerlanen, Arrasaten, MCC industria-taldearen ikerketa zentroan, aritu zen bi urtez mekatronika aplikazioetan. Geroago, MSI kooperatiban lan egin zuen Andoainen, beste bi urtez. 2001ean, Bidarteko ESTIA ingeniaritza-eskolan sartu zen. Bertan EneR-GEA ikerketa taldea sortu zuen. non 2016an Energia eta sare elektrikoak Euskal Herriko ikuspegitik jardunaldia antolatu zuten.

2008ko azarotik aurrera, Euskal Herriko Unibertsitateko (UPV/EHU) irakaslea da  Sistemen Ingeniaritza eta Automatika sailean eta Donostiako SI + E ikerketa-taldeko kidea da. hauek dira bere ikergaiak: aerosorgailuen kontrola, Adimen Artifizialaren bidezko energia-kudeaketa eta kontsumo elektrikoaren iragarpena, energia fotovoltaikoaren autokontsumo partekatua, sare adimendunak eta metatze-sistemak.

Madagaskarreko bizi baldintzak hobetzeko kooperazioan lan egin zuen 2019an MADEEHI eta Herri berdea izeneko proiektuekin. EHUko Gipuzkoako Ingeniaritza Eskola elkarlanean aritu zen Okzitaniako Tolosako, Liejako eta Antananarivoko unibertsitateekin Madagaskarren herritarrek energia, ura eta etxebizitzak kudeatzeko zituzten gaitasunak indartzeko. Nagusiki, ezagutzaren transmisioaren bitartez lortu nahi zuten hori. EHUko kideek informatika eta energiaren alorretan lagundu zuten; Madagaskarreko Unibertsitateko irakasleei, Donostian ematen ziren master, irakasgai eta material didaktiko zenbaiten berri emanez. Herri berdea proiektuan herrixka pilotu bat diseinatu eta eraiki zuten, bertako energia eta ur edangarri propioa ekoizteko gai izateko izan zedin. 

Bestalde hitzaldiak eta artikuluak idatzi ditu energia berriztagarriei buruz, energia eolikoa, bateria elektrikoen zahartzeaz, baita Euskal Herriko energia eta sare elektrikoei buruz. 

2019an Baionan antolatu zen Ikergazte kongresuko edizioan Batzorde Zientifikoan parte hartu zuen ingeniaritzako atalean.

Argitalpenak 

 Automatismoak eta kontrola. Camblong Ruiz, Haritza; Barroso Moreno, Nora; Ezeiza Ramos, Aitzol. (2014). UEU arg  eta Elhuyar ISBN 978-84-8438-484-7.
Lopez Ibarra, Jon Ander; Goitia Zabaleta, Nerea; Gaztañaga, Haizea; Camblong Ruiz, Haritza.  (2019). Bateriaren Zahartzeaz Kontziente den Energiaren Kudeaketako Estrategiaren Sentsibilitate-Analisia. Ikergazte - Udako Euskal Unibertsitatea

Erreferentziak

Ikus, gainera 
 Ramuntxo Kanblong
 ESTIA
 Izarbel
 Gipuzkoako ingeniaritza Eskola
 Jurgi Kanblong
 Joana Kanblong

Kanpo estekak 
 Haritza Kanblog Google Scholar datu basean (323 argitalpen zientifiko)  
Automatismoak eta kontrola. Camblong Ruiz, Haritza; Barroso Moreno, Nora; Ezeiza Ramos, Aitzol. (2014). UEU arg  eta Elhuyar ISBN 978-84-8438-484-7.
Bateriaren Zahartzeaz Kontziente den Energiaren Kudeaketako Estrategiaren Sentsibilitate-Analisia. Lopez Ibarra, Jon Ander; Goitia Zabaleta, Nerea; Gaztañaga, Haizea; Camblong Ruiz, Haritza  (2019). Ikergazte - Udako Euskal Unibertsitatea.
 50-Haritza-KANBLONG-2015.  VI. irakurraldi publikoa (Noiz kontsultatua: 2021-11-13).

Lapurdiko irakasleak
Euskal Herriko ingeniariak
Seaskako ikasleak
Baionarrak